iraklixyz/georgian-wikipedia-cleaned huggingface dataset:
გულისცემა (2016 წლის ტელესერიალი)

გულისცემა — ამერიკული სამედიცინო სატელევიზიო სერიალი. ეფუძნება ექიმ კეტი მაგლიატოს რეალურ ცხოვრებას, რომელიც მან აღწერა ავტობიოგრაფიაში „გულის საკითხები“. მთავარ როლებს მელისა ჯორჯი და ალექს პერტიერი ასრულებენ. სიუჟეტის მთავარი პერსონაჟია მსოფლიოში ცნობილი გულის გადანერგვის ქირურგი, რომელიც ლოს-ანჯელესის გამოგონებულ წმინდა მეთიუს საავადმყოფოში მუშაობს და ცდილობს, პირადი და პროფესიული ცხოვრება დააბალანსოს. სერიალის პრემიერა გაიმართა 22 მარტი 2016 წელს -ის ეთერში. 2016 წლის 13 მარტს სერიალის გადაღებები შეწყდა.

როლებში
მთავარი
მელისა ჯორჯი - ექიმი ალექსანდრა პანტიერი, ახალი მთავარი საინფორმაციო ოფიცერი წმინდა მეთიუს საავადმყოფოში. მას აქვს თავისებური ხასიათი.
დეივ ენებლი - ექიმი პირს ჰარისონი, ალექსის შეყვარებული და თანამშრომელი ქირურგი
დონ ჰენი - ექიმი ჯესი შეინი, ზოგადი ქირურგიის უფროსი და ალექსის ყოფილი ხელმძღვანელი, როცა პრაქტიკას გადიოდა საავადმყოფოში.
შელი კონი - ექიმი მილისენტ სილვანო, საავადმყოფოს ადმინისტრატორი. ის არის ალექსის მეგობარი და რთულ მომენტებში ხსირად ამხნევებს.
ჯოშუა ლეონარდი - მაქს ელიოტი, ალექსის ყოფილი გეი ქმარი.
მაია ერსკინი - ექთანი ჯი სუნი.
დ.ლ ჰიული - ექიმი მაირონ ჰაკეტი, საავადმყოფოს პრიქიატრი.
ჯეიმი კენედი - ექიმი კეისი კალაჰანი, საავადმყოფოს ერთ-ერთი ქირურგი .
ჯეილუის მილსი - ექიმი ფორესტერი, რეზიდენტი ანესთეზიოლოგიაში, რომელსაც ცალ თვალში მხედველობა დაქვეითებული აქვს.

განმეორებადი პერსონაჟები
კეთლინ ლარიმორი - ლინი
გრეისონ ფოსტერი - გარიელ ელიოტი
რუდი მარტინესი - მარტი
მალაიზიის შეიარაღებული ძალები

მალაიზიის შეიარაღებული ძალები — წარმოადგენს მალაიზიის ფედერაციის სამხედრო ძალებს, იგი შედგება სამი დანაყოფისაგან: სახმელეთო, საზღვაო და საჰაერო ძალები. 2016 წლის 19 დეკემბრიდან შეიარაღებული ძალების მეთაურია გენერალი რაჯა მუჰამედ აფანდი.

მალაიზიის შეიარაღებული ძალები პირველად ჩამოყალიბდა საუკუნის პირველ ნახევარში, ბრიტანეთის ბატონობის დროს 1957 წელს, ჩამოყალიბების შემდეგ მალაიზიის შეიარაღებულ ძალებს აქვთ მიღებული მონაწილეობა მალაიზიის პირველ სამოქალაქო ომში, ინდონეზია-მალაიზიის ომში, ასევე მალაიზიის მეორე სამოქალაქო ომში, ყველა ჩამოთვლილი კონფლიქტი მალაიზიის-მალაიზიის მთავრობის გამარჯვებით დასრულდა.

ასევე მალაიზიას აქვს მიღებული მონაწილეობა სამშვიდობო მისიებში — ერაყში, ნამიბიაში, კონგოში, დასავლეთ საჰარაში, ანგოლაში, ქუვეითში, კამბოჯაში, ლიბერიაში, ბოსნია-ჰერცეგოვინაში, სომალისა და მოზამბიკში.
ვასილ ჩხაიძე

ვასილ ისაკის ძე ჩხაიძე (დ. 2 იანვარი, 1905, სოფელი აცანა, ოზურგეთის მაზრა — გ. 26 დეკემბერი, 1986, თბილისი) — ქართველი მსახიობი, საქართველოს დამსახურებული არტისტი (1979).

ბიოგრაფია
1936 წელს დაამთავრა თბილისის სახელმწიფო უნივერსიტეტის ფილოლოგიის ფაკულტეტი — გერმანული ენის სპეციალობით. 1927–1934 წლებში იყო ბათუმის თეატრის მსახიობი, შემდეგ კი მუშაობდა ფოთის თეატრში. 1937–1956 წლებში მუშაობდა სკოლაში რუსული და გერმანული ენის მასწავლებლად. 1956–1962 წლებში ფოთის ვ. გუნიას სახ. დრამატული თეატრის მსახიობია. 1967 წლიდან მუშაობს კინოსტუდია ქართულ ფილმში. მის კარიერაში გამორჩეულია ელდარ შენგელაიას ფილმებში შესრულებული როლები: პიპინია ერისთავი („არაჩვეულებრივი გამოფენა“, 1968) და ქრისტეფორე მგალობლიშვილი გარიყულადან („შერეკილები“, 1973). 1970 წელს სესილია თაყაიშვილთან ერთად ითამაშა თემურ ფალავანდიშვილის მოკლემეტრაჟიან ფილმში „ჩამავალი მზე“. 1973 წელს შეასრულა ღარიბი და ამაყი აზნაურის როლი ფილმში „ლაზარეს თავგადასავალი“. 2013 წელს, მუხათგვერდის სასაფლაოზე მისი დაკარგული საფლავი ელდარ შენგელაიამ იპოვა და ნეშტი გადმოასვენა: „ჩვენმა მეგობარმა, გურამ გელაძემ იცოდა, სად იყო ეს საფლავი, საიდანაც დიდუბის პანთეონში გადმოვასვენეთ“. 2015 წელს გადაასვენეს დიდუბის მწერალთა და საზოგადო მოღვაწეთა პანთეონში.

ფილმოგრაფია
1968: „არაჩვეულებრივი გამოფენა“ ( პიპინია ) რეჟ. ელდარ შენგელაია
1970: „ჩამავალი მზე“ (სანდრო) რეჟ. თემურ ფალავანდიშვილი
1970: „ფეოლა“ (ხუსკივაძე) რეჟ. ბაადურ წულაძე
1970: „სემირამიდას ბაღები“ (ფოსტალიონი) რეჟ. სიკო დოლიძე
1971: „მყუდრო სავანე“ ( გიორგი თუხარელი) რეჟ. კარლო ღლონტი
1971: „ცოტნე დადიანი“ (შეთქმული თავადი ) რეჟ. ალექსანდრე ჟღენტი
1971: „გათენების წინ“ რეჟ. ყარამან (გუგული) მგელაძე
1973: „ლაზარეს თავგადასავალი“ (აზნაური) რეჟისორები ქართლოს ხოტივარი, რამაზ (ბუბა) ხოტივარი
1973: „შერეკილები “ ( ქრისტეფორე მგალობლიშვილი ) რეჟ. ელდარ შენგელაია
1974: „ წყარო გზის პირას“ (პუპლი) რეჟ. თემურ ფალავანდიშვილი
1974: „კაპიტნები“ (კაპიტანი ჩომახიძე) რეჟ. თამაზ გომელაური
1975:„ აურზაური სალხინეთში“ რეჟ. ლანა ღოღობერიძე
1975: „ჩირიკი და ჩიკოტელა“ რეჟისორები ლევან ხოტივარი, რამაზ (ბუბა) ხოტივარი
1975: „მოხეტიალე რაინდები“ (არდალიონი) რეჟ. თემურ ფალავანდიშვილი
1975:„ პირველი მერცხალი“ ( ელიზბარი) რეჟ. ნანა მჭედლიძე
1976:„ გასეირნება თბილისში (ნამდვილი თბილისელი) და სხვები“ რეჟ. ნანა მჭედლიძე
1977: „მიმინო“ რეჟ. გიორგი დანელია
1977: „პატარა მეგობრები“ რეჟ. მარინე ხონელიძე
1977: „ყუთები“ რეჟ. ბიძინა ჩხეიძე
1977: „რაჭა ჩემო სიყვარულო“ (ზაურის დიდი პაპა) რეჟისორები თემურ ფალავანდიშვილი, იოზეფ მედვედი
1977:„ სინემა“ რეჟ. ლიანა ელიავა
1977: „სამანიშვილის დედინაცვალი “ რეჟ. ელდარ შენგელაია
1978: „ყვარყვარე“ რეჟ. დევი აბაშიძე
1978: „პირველი კონცერტი“ რეჟ. შერგილ შონია
1978:„დათა თუთაშხია “ (თაბაგარი ) რეჟისორები გრიგოლ (გიგა) ლორთქიფანიძე, გურამ (გიზო) გაბესკირია
1978: „შესვენება“ რეჟ. ბაადურ წულაძე
1978: „ჩემი მეგობარი ძია ვანია“ რეჟ. ვალერიან კვაჭაძე
1980: „თბილისი, პარიზი, თბილისი“ რეჟ. ლეილა აბაშიძე
1983: „ცისფერი მთები ანუ დაუჯერებელი ამბავი“ რეჟ. ელდარ შენგელაია

ჯილდოები, პრემიები და პრიზები
1979: საქართველოს სსრ დამსახურებული არტისტი
ბაკალის რაიონი

ბაკალის რაიონი — მუნიციპალური რაიონი ბაშკირეთის რესპუბლიკაში, რუსეთის ფედერაცია. რაიონის ადმინისტრაციული ცენტრია სოფ. ბაკალი, რომელიც მდებარეობს უფიდან 173 კილომეტრში.

გეოგრაფია
ბაკალის რაიონი მდებარეობს ბაშკირეთის დასავლეთ ნაწილში. ჩრდილოეთიდან მას ესაზღვრება ილიშევის რაიონი. აღმოსავლეთიდან - ჩეკმაგუშევის რაიონი, სამხრეთიდან - შარანის რაიონი, ხოლო დასავლეთიდან - თათრეთი. რაიონის ფართობია 1 951 კმ².

ისტორია
რაიონი დაარსდა 1930 წლის 20 აგვისტოს, როდესაც სრულიად რუსეთის ცენტრალური აღმასრულებელი კომიტეტის გადაწყვეტილებით მოხდა ბაშკირეთის ავტონომიური რესპუბლიკის კანტონებად დაყოფის გაუქმება და როდესაც შეიქმნა 48 რაიონი.

მოსახლეობა
2010 წლის რუსეთის საყოველთაო აღწერების მიხედვით აქ ცხოვრობენ: თათრები — 53,4 %, რუსები — 22,3 %, ბაშკირები — 17,3 %, ჩუვაშები — 3 %, მარიელები — 2,7 %, სხვა ეროვნების პირები — 1,1  %.

ადმინისტრაციული დაყოფა
ბაკალის რაიონში არის 96 დასახლებული პუნქტი, რომლებიც ერთიანდებიან 17 სასოფლო დასახლებაში.
ჯეინ სეიმური (მსახიობი)

ჯეიმ სეიმური (დაბადებისას ჯოის პენელოპე ვილჰელმინა ფრანკენბერგი; დ. 15 თებერვალი, 1951) — ბრიტანელ-ამერიკელი მსახიობი, ცნობილი როლებით ფილმში „იცოცხლე და სიკვდილი აცადე“ და „ექიმი კუინი, ექიმბაში ქალი“ (1993–1998). არის ემის ჯილდოს, ორი ოქროს გლობუსის და ჰოლივუდის დიდების ხეივანში ვარსკვლავის მფლობელი. 2000 წელს მიიღო ბრიტანეთის იმპერიის ოფიცრის წოდება.
მთლიანად რკინის ალქიმიკოსი: საძმო

— ფანტასტიკური ჟანრის ანიმე. წარმოადგენს 2003 წელს გადაღებული ანიმაციური სერიალის — „მთლიანად რკინის ალქიმიკოსის“ ახალ ვერსიას. ანიმე შეიცავს 64 ეპიზოდს, რომელთაგან თითოეულის ხანგრძლივობაა 25 წუთი, ასევე ანიმეს ქვს მხოლოდ ერთი სეზონი, ანიმეს გადამღები სტუდიაა სტუდია "". ეპიზოდები ეთერში გავიდა 2009 წლის 5 აპრილს, ჩვენება კი დასრულდა 2010 წლის 4 ივლისს.

სიუჟეტი
ორმა ძმამ, ედვარდმა(ასევე ანიმეში იხსენიებენ ედის სახელით) და ალფონსომ (ასევე იხსენიებენ ალის სახელით), გადაწყვიტეს საიქიოდან ალქიმიკური რგოლის დახმარებით გარდაცვლილი დედის დაბრუნება, მაგრამ ჩანაფიქრი ვერ აისრულეს, რადგან ედვარდმა მარჯვენა ხელი და მარცხენა ფეხი დაკარგა, ხოლო ალფონსომ — მთელი სხეული, რომელიც სერიალის მოვლენების მსვლელობისას რკინის ჯავშანშია მოქცეული. სხეულების დასაბრუნებლად ძმები ფილოსოფიურ ქვას ეძებენ. ძმებს სერიალის განმავლობაში უამრავი თავგადასავალი გადახდათ. სხეულის დაბრუნება ძმებმა შეძლეს სერიალის 63 ეპიზოდში.

ფილმი
საძმოს დამთავრების შემდეგ გამოცხადდა რომ გამოვიდოდა საძმოს გაგრძელება, ანიმე სრულმეტრაჟიანი ფილმი რომლის სახელია მილოსის ღვთაებრინვი ვარსკვლავი, რომელიც გამოვიდა 2011 წლის 2 მაისს.
ბალტაჩევის რაიონი

ბალტაჩევის რაიონი — მუნიციპალური რაიონი ბაშკირეთის რესპუბლიკაში, რუსეთის ფედერაცია. რაიონის ადმინისტრაციული ცენტრია სოფ. სტარობალტაჩევო.

გეოგრაფია
ბალტაჩევის რაიონი მდებარეობს პრიბელსკის დაბლობზე. რაიონის ფართობია 1 598 კმ².

ისტორია
რაიონი დაარსდა 1930 წლის 20 აგვისტოს, როდესაც სრულიად რუსეთის ცენტრალური აღმასრულებელი კომიტეტის გადაწყვეტილებით მოხდა ბაშკირეთის ავტონომიური რესპუბლიკის კანტონებად დაყოფის გაუქმება და როდესაც შეიქმნა 48 რაიონი.

მოსახლეობა
2010 წლის რუსეთის საყოველთაო აღწერების მიხედვით აქ ცხოვრობენ: ბაშკირები — 51,1 %, თათრები — 31,2 %, მარიელები — 12,6 %, რუსები — 2,5 %, უდმურტები — 2,3 %, სხვა ეროვნების პირები — 0,3  %.

ადმინისტრაციული დაყოფა
ბალტაჩევის რაიონში არის 79 დასახლებული პუნქტი, რომლებიც ერთიანდებიან 15 სასოფლო დასახლებაში.
აგენტი კარტერი (ტელესერიალი)

აგენტი კარტერი ( ან ' ) — ამერიკული ტელესერიალი, შექმნილი კრისტოფერ მარკუსის და სტივენ მაკფილის მიერ -სთვის, 2011 წლის ფილმის „კაპიტანი ამერიკა: პირველი შურისმაძიებელი“ და 2013 წლის ფილმის ამავე სახელწოდების მოკლემეტრაჟიანი ფილმის მიხედვით. მისი მოქმედება მიმდინარეობს მარველის კინოსამყაროში.

სერიალის მთავარი პერსონაჟია პეგი კარტერი, ისევე, როგორც „კაპიტან ამერიკაში“ და მოკლემეტრაჟიან ფილმში — ჰეილი ეტუელის შესრულებით. იგი განასახიერებს საიდუმლო აგენტს. სერიალის წარმოება დაიწყო 2013 წლის სექტემბერში. საპილოტო ეპიზოდის შემდეგ -მ სრული სერიალი შეუკვეთა, რომელშიც წარდგენილია სხვადასხვა პერსონაჟის წარმოშობის ისტორიებიც. ჩნდებიან პერსონაჟები მარველის სხვა ფილმებიდანაც.

სერიალის პირველი სეზონი შედგება 8 ეპიზოდისგან. იგი ეთერში 2015 წლის 6 იანვრიდან 24 თებერვლამდე გადიოდა. მეორე სეზონში 10 ეპიზოდი შედიოდა. სეზონი 2016 წლის 19 იანვრიდან 1 მარტამდე გადიოდა. ორივე სეზონი ნაჩვენები იყო „......-ის აგენტების“ შუასეზონური პაუზების დროს. მიუხედავად კრიტიკოსების დადებითი შეფასებისა, სერიალის მაყურებლების რაოდენობამ იკლო და 2016 წლის 12 მაისს -მ იგი შეწყვიტა.
ესტაშ დე გრენიე

ესტაშ დე გრენიე (დ. 1071 — გ. 15 ივნისი, 1123) — სიდონის ლორდი, იერუსალიმის რეგენტი და იერუსალიმის კონსტემბლი.

იგი წარმოშობით იყო ბეურაენ-შატო-დან, (ჩრდ. საფრანგეთი, მაშინდელი ფლანდრიის საგრაფო). პირველი ჯვაროსნული ლაშქრობის დროს ესტაში იმყოფებოდა ჟოფრუა ბულონელის ამალაში. ამ ლაშქრობაში დიდი მონაწილეობა არ მიუღია, სამაგიეროდ ჯვაროსნებს დაეხმარა რამლის ბრძოლისა (1105) და ტრიპოლის ალყის დროს (1109). ბალდუინ -ს დავალებით იგი მონაწილეობდა ელჩობაში, უილიამ იორდანისა და ბერტრან ტულუზელს შორის არსებული დაპირისპირების დროს, რომლებიც იბრძოდნენ ტრიპოლის ტახტისთვის. 1111 წლის 19 დეკემბერს, მას გადასცეს ქალაქი სიდონი, რომელიც ბალდუინ -მა დაიპყრო სიგურდ ჯვაროსანის დახმარებით. მანამდე, ესტაშს გადაეცა კესარია, რომელიც დაპყრობილი იქნა 1101 წელს. იგი დაქორწინდა ემაზე, პატრიარქ არნულფ დე როლის ძმისშვილზე და მიიღო იერიქონი და მისი გადასახადები, რომლებიც ფორმალურად ეკლესიის საკუთრება იყო. მონაწილეობა მიიღო შაიზარისა და ტვიროსის ალყებში. 1120 წელს იყო ნაბლუსის საბჭოს წევრი. ბალდუინ -ის დავალებით საბჭომ შექმნა სამეფოს პირველი კანონები. ბალდუინის დატყვევების შემდეგ, 1123 წელს გახდა იერუსალიმის სამეფოს კონსტემბლი და რეგენტი. ესტაშმა იბნის ბრძოლაში დაამარცხა სამეფოში შემოჭრილი ფატიმიანები 1123 წლის 29 მაისს. ამავე წლის 15 ივნისს იგი გარდაიცვალა. ახალი კონსტემბლი და რეგენტი გახდა უილიამ ბურესელი. დაკრძალულია იერუსალიმში, წმინდა მარიამ ლათინის ტაძარში. ემასთან მას ჰყავდა ორი ვაჟი: ჟერარდი და ვოლტერი. ესტაშის ქვრივი დაქორწინდა ჰუგო -ზე.
ასტერიქსი და ნორმანები

„ასტერიქსი და ნორმანები“ — რიგით მეცხრე წიგნი ასტერიქსის შესახებ კომიქსების სერიაში. მასში მოთხრობილი ისტორიების ავტორი რენე გოსინია, ხოლო მხატვარი - ალბერ უდერზო. კომიქსი იბეჭდებოდა ჟურნალში (1966, გამოშვებები 340-361), ხოლო ალბომის სახით გამოიცა 1966 წელს, გამომცემლობის მიერ.

სიუჟეტის მიხედვით, გალიაში ჩადიან ნორმანები, რომლებსაც არაფრის ეშინიათ და სურთ, იხილონ, თუ რა არის ნამდვილი შიში

ადაპტაციები
კომიქსის ძირითადი სიუჟეტი გადატანილია სრულმეტრაჟიან ანიმაციურ ფილმში „ასტერიქსი და ვიკინგები“.
ორშაბათი დილა (ტელესერიალი)

„ორშაბათი დილა“ — ამერიკული სამედიცინო დრამატული სერიალი, რომელიც -ის ეთერში 2013 წლის 4 თებერვლიდან 8 აპრილამდე გადიოდა. სერიალი დაფუძნებულია ამავე სახელწოდების სანჯაი გუფთას წიგნზე. -იმ 2012 წელს მიიღო უფლება სერიალის გაშვებაზე ამ დროს უკვე 10 ეპიზოდის სცენარი დაწერილი იყო.

2013 წლის 10 მაისს ტელეკომპანია -იმ გადაწყვეტილება მიიღო და სერიალის პირველი სეზონის ბოლო ეპიზოდის შემდეგ გადაღებები შეწყდა.

სიუჟეტი
სერიალი ოთხი ექიმის პროფესიულ და პირადულ ცხოვრებას აღწერს, რომლებიც ჩელსის ცენტრალურ საავადმყოფოში პორტლენდში მუშაობენ. სერიალის სათაური ყოველკვირეულ რეცენზირებულ კონფერენციას ეხება, რომელიც ორშაბათ დილით იმართება, სადაც ქირურგები საუბრობენ თავიანთ გამოცდილებაზე, შეცდომებზე და სამედიცინო მიღწევებზე.

როლებში
მთავარი როლი
ალფრედ მოლინა - ექიმი ჰარდინ ჰუიტენი ზოგადი ქირურგიის უფროსი
ვინგ რაიმსი - ექიმი ჯორჯ ვილიანუევა (მეტსახელად "შავი კატა"), ტრამვატოლოგიის უფროსი
ბილ ირვინი - ექიმი ბაკ ტიერნი გადანერგვის განყოფილების უფროსი
ჯეიმი ბამბერი - ექიმი ტილერი უილსონი, ნეიროქირურგი
ჯენიფერ ფინიგანი - ექიმი თინა რიდიგვეი, ნეიროქირურგი
კინგ სიმი ექიმი სანგ პარკი, ნეიროქირურგი
სარაი რაუა - ექიმი სიდნეის ნაურფი, ნეიროქირურგი
ემილი სვალოვი - ექიმი მიშელ რობიდაქსი, ნეიროქირურგი

შემოსული მსახიობები
ჯეისონ გრეი სტენფორდი - სკოტ ჰენდერსონი, საავადმყოფოს ადვოკატი
ენტონი ჰილდი - მიჩ ტომპკინსი ადვოკატი
ჯონათან სილვერმენი - ექიმი ჯონ ლიბერმანი, ინტერნი
ვალერი მიჰაფი - ფრანც ჰოროვიცი, რისკების მმართველი

ეპიზოდი
შეფასება
 საიტმა 22 გამოკითხული კრიტიკოსიდან სერიალს 55% რეიტინგი მიანიჭა.

სახლის ვიდეო
2014 წელს სტუდიამ უარი განაცხადა სერიალის რეალიზაციაზე ამერიკის შეერთებული შტატებში, ამავე წლის ნოემბერში მოიპოვა უფლება და დაამზადა - ფორმატის სახლის ვიდეოები, რომელიც გაყიდვაში 2014 წლის 20 ნოემბერს გამოვიდა გერმანიაში,
კრისტალ პალასი (საფეხბურთო კლუბი)

საფეხბურთო კლუბი „კრისტალ პალასი“ — ინგლისური საფეხბურთო კლუბი. დაარსდა სამხრეთ ნორვუდში, ლონდონი. ასპარეზობს ინგლისის პრემიერლიგაში. „კრისტალ პალასი“ იყო ერთ-ერთი პრემიერლიგის დამაარსებელ კლუბებს შორის.

კლუბი დაარსდა 1905 წელს, ცნობილ კრისტალის სასახლეში, ასოციაციის თასის ფინალის სტადიონის (ასოციაციის თასის ფინალი ამ სტადიონზე იმართებოდა 1895-1914 წლებში) მფლობელების მიერ, რომელიც მდებარეობდა ისტორიული სასახლის ფარგლებში. ამ სტადიონზე კლუბი 1915 წლამდე მართავდა საშინაო მატჩებს, შემდეგ პირველი მსოფლიო ომის გამო საშინაო არენის შეცვლა მოუწია. 1924 წლიდან „კრისტალ პალასის“ საშინაო არენა სელჰერსთ პარკია.

„კრისტალ პალასი“ ასოციაციის თასის ფინალისტი იყო ორჯერ, 1990 და 2016 წლებში, ორივე შემთხვევაში „მანჩესტერ იუნაიტედთან“ დამარცხდა. კლუბის საუკეთესო სეზონი იყო 1990-91 წლების, როდესაც „პალასმა“ ინგლისის უმაღლეს ლიგაში დაიკავა მე-3 ადგილი, „არსენალისა“ და „ლივერპულის“ შემდეგ. კლუბმა ვერ შეძლო ევროტურნირებზე გამოსვლა, ეიზელის სტადიონის კატასტროფის შედეგად უეფა-ს მიერ ინგლისურ კლუბებზე დაწესებული შეზღუდვების გამო.

1991 წელს „კრისტალ პალასმა“ მოიპოვა სრული შემადგენლობის თასი, უემბლიზე, ფინალში დაამარცხა „ევერტონი“. „პალასი“ 2-ჯერ გახდა ინგლისის დონით მეორე ჩემპიონატის გამარჯვებული და გახდა კლუბი, რომელმაც ყველაზე მეტი გამარჯვება მოიპოვა უმაღლეს ლიგაში აღსაზევებელ პლეი-ოფებში, 4-ჯერ გაიმარჯვა ფინალში.

1973 წელს, კლუბმა შეიცვალა ზედმეტსახელი და „მეშუშეების“ მაგივრად ეწოდა „არწივები“. ასევე კლუბის სიმბოლო გახდა წითელი და ლურჯი ვერტიკალური ზოლები. მანამდე „პალასი“ თამაშობდა კლარეტი და ლურჯი ფერებით. „კრისტალ პალასს“ აქვს მტრობა „ბრაიტ ენდ ჰოუვ ალბიონთან“, მათ დაპირისპირებას მ23 დერბი ეწოდება. ასევე თანამოქალაქე სამხრეთ ლონდონის კლუბებთან, „მილუოლთან“ და „ჩარლტონ ატლეტიკთან“.

ტიტულები
ინგლისის ასოციაციის თასი
გამარჯვებული (1): 2024–25
ფინალისტი (2): 1989–90, 2015–16
უეფა-ს კონფერენს ლიგა
გამარჯვებული (1): 2025–26
ყარაბაღული ცხვარი

ყარაბაღული ცხვარი — აზერბაიჯანში ერთ-ერთი ყველაზე პოპულარული, უძველესი და გავრცელებული ცხვრის ჯიში. გავრცელებულია მთიანი ყარაბაღის, ქალბაჯარის, საქართველოს, მილის ვაკის და მუღანის ვაკის ტერიტორიაზე. არსებობს მოსაზრება, რომ ყარაბაღული ცხვრის ჯიში, შინაური ცხვრისა და ცენტრალური აზიის კუდიანი ცხვრის შეჯვარებით გამრავლდა. ამ ჯიშის ცხვარი, ცხიმიანი კუდით, ტკბილი ხორცით და შედარებით რბილი მატყლით გამოირჩევა. ხშირად ყარაბაღული ცხვარი ნამატს წელიწადში ორჯერ იძლევა. გამოირჩევა გამძლეობით. ერკემლის წონა 60-65 კგ შეადგენს, ხოლო ნერბის 45-50 კგ.
ტელესტო (თანამგზავრი)

ტელესტო — სატურნის ერთ-ერთი მთვარე. აღმოაჩინეს 1980 წელს, დედამიწაზე განთავსებული ობსერვატორიებიდან წარმართული დაკვირვებების შედეგად და მონიშნეს როგორც /1980 13.

1983 წელს, ოფიციალურად ეწოდა ბერძნული მითოლოგიის ოკეანიდის — ტელესტოს სახელი. ასევე უწოდებენ სატურნი (13) ან თეტისი -ს.

ტელესტო ორბიტას იზიარებს სატურნის კიდევ ერთ მთვარე — თეტისთან, განთავსებულია თეტისის ლაგრანჟის წერტილში. მათი მსგავსი ურთიერთობა პირველად 1981 წელს შენიშნეს. სატურნის კიდევ ერთი მთვარე კალიფსო, თეტისის სხვა ლაგრანჟის წერტილში მდებარეობს, თეტისიდან 60 გრადუსით სხვა მიმართულებით.

2005 წელს, ტელესტოს გადაუფრინა -ს კოსმოსურმა ხომალდმა „კასინიმ“. როგორც მის მიერ გადაღებულ ფოტოებზე ჩანს, ამ მთვარის ზედაპირი საოცრად გლუვია და ნაკლებად შეიმჩნევა დარტყმითი კრატერები.
სერ ორფეო

„სერ ორფეო“ — უცნობი ავტორის შუასაკუნოვანი ინგლისური პროზაული ლექსი, რომელშიც მოთხრობილია, თუ როგორ გადაარჩინა მეფე ორფეუსმა თავისი ცოლი ჯადოსანი მეფისგან.

„სერ ორფეო“ 1944 წელს გამოიცა ბუკლეტის სახითაც. მასში წარმოდგენილია ლექსის რედაქტირება, შესრულებული ჯ.რ.რ. ტოლკინის მიერ. ახლავს ანოტაცია. ტოლკინისეული ვერსია მოგვიანებით აგრეთვე გამოვიდა წიგნში „სერ გავეინი და მწვანე რაინდი, პერლი და სერ ორფეო“.
აოტრუს და იტრუნის ბალადა

„აოტრუს და იტრუნის ბალადა“  — 508 სტრიქონისგან შემდგარი პოემა, დაწერილი ჯ. რ. რ. ტოლკინის მიერ 1930 წელს, გამოქვეყნებული -ში 1945 წლის დეკემბერში.

პოემა შესრულებულია ბრეტონული ბალადის, საუკუნის ინგლისური ჟანრის სტილში და აღწერს გმირული ფასეულობების და ქრისტიანობის კონფლიქტს და მათ დამოკიდებულებას ქორწინების მიმართ.

პოემაში აოტრუ და იტრუნი (ბატონი და მისი მეუღლე) დიდგვაროვანი წარმოშობის წყვილია. შვილები არ ჰყავთ, ამიტომ აოტრუ დახმარებას ალქაჯს სთხოვს. მას შემდეგ, რაც შვილები შეეძინებათ, ალქაჯი ჩნდება და უცხადებს, რომ სინამდვილეში კორიგანია (კელტურ მითოლოგიაში ჯუჯის მსგავსი არსება). შვილების გაჩენის სანაცვლოდ იგი ითხოვს აოტრუს სიყვარულს, მაგრამ უკანასკნელი გასწირავს რაინდულ ღირსებას და არ აუსრულებს დანაპირებს.

სამი დღის შემდეგ აოტრუ იღუპება, ისევე, როგორც მისი ცოლი. მათ ერთად ასაფლავებენ. შვილები ობლდებიან და სიმარტოვეში იზრდებიან.

გამოცემა
ბალადა თავდაპირველად დაიბეჭდა -ში, 1945 წელს. წიგნის ფორმით, ვერლინ ფლიგერის რედაქტირებით, გამოვიდა 2016 წლის 3 ნოემბერს.
საბალა

საბალა ან საბალიკი დაბადების სახელი იან კრზეპტოვსკი (დ. 26 იანვარი, 1809 — გ. 8 დეკემბერი, 1894) — პოლონელი მთიელი, მოყვარული მუსიკოსი, ტატრების გიდი, ამბების მთხრობელი და მომღერალი. -საუკუნი მიწურულში ცნობილი პოლონელი არტისტების მეგობარი, მოხსენებულია მრავალ ნაწარმოებში.

ისეთი ზედმეტსახელები როგორიცაა საბალა ან საბალიკი გამოიყენებოდა მთიელებში დიდი გვარებში ნათესაური კავშირების გასარჩევად. ეს ტრადიცია დღემდე შემორჩენილია. საბალამ მის ძმებთან ერთად უფრო დიდი გასიენიკას გვარისგან გამოსაყოფად აიღეს გვარი - კრზეპტოვსკი.
ზურაბ ალავიძე

ზურაბ ალავიძე (დ. 11 თებერვალი, 1976) — ქართველი პოლიტიკოსი, საქართველოს რეგიონული განვითარებისა და ინფრასტრუქტურის მინისტრი 2016-2018 წლებში.

ბიოგრაფია
განათლება
1993-1998 წლებში სწავლობდა თბილისის სახელმწიფო უნივერსიტეტში, ეკონომიკის ფაკულტეტზე, რის შემდეგაც 2007 წლიდან სწავლა განაგრძო გრენობლის ბიზნეს სკოლაში, სადაც 2010 წელს დაიცვა ეკონომიკურ მეცნიერებათა დოქტორის ხარისხი.
ნაზღათ ციხე

ნაზღათ ციხე, მლეთის ციხე — მდებარეობს საქართველოში, მცხეთა-მთიანეთის მხარეში, დუშეთის მუნიციპალიტეტში, ისტორიულ მთიულეთში, ზემო მლეთის შუაგულში.

არქიტექტურა
ნაზღათ ციხე ნაგებია ნატეხი ქვით. ძლიერაა დაზიანებული. ციხე გეგმით სწორკუთხაა (20 17,8 მ), კედლით გაყოფილი იყო ორ ნაწილად – აღმოსავლეთ და დასავლეთ ეზოებად. ციხის ჩრდილო-დასავლეთ და ჩრდილო-აღმოსავლეთ კუთხეებში, აგრეთვე ეზოს გამყოფი კედლისა და ციხის ჩრდილო კედლის გადაკვეთაზე, თითო სწორკუთხა კოშკი იდგა (შემორჩენილია დასავლეთ კედელი, სამხრეთ კედლის დასავლეთ ნაწილი და ჩრდილო-დასავლეთ კოშკი).

ჩრდილო-აღმოსავლეთ კოშკის ადგილას საცხოვრებელი სახლი დგას. ციხის აღმოსავლეთ მონაკვეთის გალავნის შემორჩენილ ფრაგმენტებში მხოლოდ ერთი ნიშია, მას სათოფე ხვრელი აქვს. ეზოების გამყოფ კედელში ჩართულ კოშკში გაჭრილი იყო ეზოების დამაკავშირებელი გასასვლელი. დასავლეთ ეზოს სამხრეთით 1მ. სიგანის არქიტრავიანი კარი აქვს. გალავნის დასავლეთ კედელი მაღალია (სიმაღლე 6 მ), მასში 4 მ. სიმაღლეზე გაჭრილია ორი სწორკუთხა საბრძოლო ხვრელი. მათგან ერთი, კოშკთნ ახლოს მდებარე, საზარბაზნეა, ხოლო მეორე – სათოფური. ციხის ჩრდილო-დასავლეთ კუთხის კოშკი (3,84,1 მ), სანახევროდ გალავნის გარეთაა გასული, იგი ოთხსართულიანია. ნაგებია ნატეხი ქვით. სართული ყრუკედლებიანია. შესასვლელი სართულზეა, სამხრეთიდან. კარის წირთხლებში საურდულე ხვრელებია. სართულის ოთხივე კედელში თითო სათოფურია. ჩრდილო კედელში, მაღლა, გაჭრილია პატარა სარკმელი. სართულის აღმოსავლეთ, სამხრეთ და ჩრდილოეთ კედლებში თითო სათოფურია, დასავლეთით – ორი. სართული დანარჩენებზე მაღალია. სართულის ყოველ კედელში თითო ნისკარტა სალოდე და ორ-ორი სათოფურია მოწყობილი. კოშკის სართული ფიქლის მოზრდილი ფილებითაა გადახურული, რომელშიც დატანებულია ორი სწორკუთხა ხვრელი ჩასასვლელად. დანარჩენი სართულების გადახურვა ხის ყოფილა.

ფასადი შელესილია. კედლები დასრულებულია ფიქლის თხელი ქვების ერთი რიგისგან შედგენილი თაროსებრი ლავგარდნით. კოშკის ოთხივე კუთხეზე დაშენებულია გეგმით კვადრატული თითო დაბალი სვეტი.
რბილი საათები

რბილი საათები — ესპანელი მხატვრის, სალვადორ დალის ცნობილი ნამუშევარი, რომელიც შექმნილია 1931 წელს. ინახება მომა მუზეუმში, ნიუ-იორკი, აშშ.

აღწერა
სიურრეალისტურ ნამუშევრებში სავარაუდოდ ყველაზე ცნობილი ნაწარმოების, „რბილი საათების“ თემა დროა. ამ მუდმივწარმავალი, მარადიული ცნების აღსანიშნად სალვადორ დალი დამდნარ ჯიბის საათებს იყენებს. ერთ-ერთ საათზე აღოღებული ჭიანჭველები სიკვდილისა და გახრწნის სიმბოლოებია, კლდის ქარაფები და ლოდები (რომლებიც დალის მშობლიური კატალონიის პეიზაჟია) ცხოვრების მძიმე რეალობას განასახიერებს, იქვე დაგდებული უზარმაზარი, საზარელი სახე კი თავად მხატვრის პროფილია.

სალვადორ დალიმ შეგნებულად გადმოსცა ეს ფანტასტიკური სცენა გასაოცარი სიზუსტითა და სიცხადით. ის თავის ნამუშევრებს სიზმრის ხელით დახატულ ფოტოებს უწოდებდა, თუმცა, არასდროს ხსნიდა მათ რეალურ შინაარსს. როდესაც ერთხელ სთხოვეს, კომენტარი გაეკეთებინა, მან უპასუხა, სინამდვილეში ეს კამამბერის ყველია, რომელიც მზეზე დნება.
სამედიცინო დრამა

სამედიცინო დრამა — სატელევიზიო პროგრამა ან ფილმი, რომელშიც ძირითადი მოვლენები საავადმყოფოში მიმდინარეობს, სასწრაფო დახმარების თანამშრომლები და სამედიცინო გარემო, რომელთა ეპიზოდების უმრავლესობა ერთი საათია და საავადმყოფოშია გადაღებული. თანამედროვე სამედიცინო დრამატული პროგრამების უმეტესი ნაწილი დაკავშირებულია პერსონაჟთა სამსახურთან და მათ პირად ცხოვრებასთან. ტიპურ სამედიცინო დრამას აქვს ჩვეულებრივი სცენარი, სადაც ორი ექიმის სიყვარულის ისტორიაა აღბეჭდილი. კავშირგაბმულობის თეორეტიკოსი მარშაალ მაკლუჰანი თავის 1964 წლის ნაშრომში, სადაც საუბარია მედიაზე და ბუნებაზე, პროგნოზი გააკეთა ამ სატელევიზიო ჟანრის წარმატებაზე.

ისტორია
„ქალაქის საავადმყოფო“ პირველად 1952 წელს გავიდა ეთერში და ზოგადად ითვლება პირველ სატელევიზიო სამედიცინო დრამად. ჟანრი მალევე გახდა წარმატებული. „მედიცინა“ იყო ტელესერიალი, რომელშიც ცნობილი მსახიობი რიჩარდ ბუნი მონაწილეობდა, სერიალი ორ სეზონს გაგრძელდა (1954-1956). ამ ჟანრის სატელევიზიო შოუებს უფრო დიდი რეიტინგი ჰქონდათ. „ექიმი ფინლეის სახელმძღვანელო“ არის სხვა ვარიანტი ამ ჟანრისა, რომელიც სამედიცინო პრაქტიკაში გამოიყენება, ზოგიერთი მომენტი არის შეცვლილი, თუმცა რეალური ცხოვრების ამსახველი ფაქტებია აღწერილი.

ქართული სამედიცინო ტელესერიალები
საქართველოში პირველი სამედიცინო სერიალი იყო „კლინიკა“, რომელიც 2010 წელს „ფორმულა კრეატივმა“ გადაიღო ტელეკომპანია იმედის დაკვეთით. სერიალმა მალევე მოიპოვა წარმატება, თუმცა ტელეკომპანიაში მიმდინარე პრობლემების გამო სერიალი დაიხურა, სერიალი 1 სეზონსა და 14 ეპიზოდს მოიცავს. ჟანრის წარმატების შემდეგ მას ახალი სერიალების გადაღება მოჰყვა, 2010 წელს ღამის შოუს სტუდიამ გადაიღო სერიალი სახელწოდებით „გოგონა გარეუბნიდან მედ“, რომელიც ამერიკული სამედიცინო ტელესერიალის „გრეის ანატომიის“ ქართული ვერსიაა. ამ შემთხვევაშიც სერიალის გადაღება შეწყდა 2-სეზონის დასაწყისში ტელევიზიაში მიმდინარე პრობლემების გამო. 2016 წელს ისევ „ფორმულა კრეატივმა“ გადაიღო სამედიცინო ელემენტებისგან შედგარი დრამა ტელესერიალი სახელწოდებით „ხელოვნური სუნთქვა“, რომლის გადაღებებიც ზემოთ ჩამოთვლილი პრობლემების გამო შეწყდა.
სხეულის სამხილი

სხეულის სამხილი — ამერიკული სამედიცინო სატელევიზიო სერიალი, რომლის პრემიერაც 2011 წლის 29 მარტს შედგა -ის ეთერში და 2013 წლის 28 მაისს დასრულდა. ექიმი მეგან ჰანტის როლს დანა დილეი ასრულებდა, რომელიც სამედიცინო ექსპერტია. სერიალი -ის პროდუქციაა, იდეის ავტორი კრისტოფერ მერფია, სერიალი -ის ეთერში მესამე სეზონის ბოლოს დაიხურა.

სიმართლის ანატომია
საქართველოში სერიალი ტელეკომპანია „ “-ის ეთერში გავიდა სახელწოდებით „სიმართლის ანატომია“. სერიალი ყოველდღე შაბათ-კვირის გარდა 13:00 საათზე გადიოდა „“-ის თერში. ჩვენება 2017 წლის 13 მარტს დაიწყო და 2 აპრილს დასრულდა,